الإدعاء
- صفحة باسم الفنان محمد إمام، ناشرة صورة لإمام مع الفنان أحمد السقا، مع تعليق: "الحمدالله تم الاتفاق ع مسلسل جديد مع اخويا النجم #احمد_السقا هيتم عرضه في 2020 الناس كلها تكلمني على الخاص لاننا محتاجين ناس جديدة من سن 14/40 شيرو الصفحه 8 جروبات وكلمني".
– الكلام ده غير صحيح. الصفحة دي مزيفة، والصفحة الأصلية الموثقة مفيهاش أي بوست بالمحتوى ده.✅✅
– الصورة المنشورة مع البوست دي منشورة في صفحة محمد إمام الأصلية مع تعليق “اللي كسر الدنيا زينا .. هنقوله يا عمنا 🔥🔥🔥🔥 ترندات #مصر بتتمرن 💪🏼 #هوجان بيمسي على #ولد_الغلابة 😉❤️”.
– البوستات اللي من النوعية دي انتشرت كتير جدًا الفترة اللي فاتت من صفحات مزيفة بأسماء فنانين زي محمد رمضان وأحمد السقا وياسمين صبري، وكلها غير حقيقية، وبيكون الهدف منها زيادة التفاعل مع الصفحة ونشر محتواها.